Video: Groot knal, huise bewe van meteoor | Maroela Media
Riana Steenekamp, woordvoerder van die Overstrand-munisipaliteit, het gesê die Suid-Afrikaanse Nasionale Ruimte-agentskap (Sansa) het bevestig dat 'n meteoor die atmosfeer oor die Suidwes-Kaap binnegekom het. Volgens Steenekamp is die meteoor van "Kleinmond tot Gansbaai" gesien.
Sansa vermoed glo dit het in die Helderberg-omgewing geval. Dit is nog nie duidelik of die meteoor moontlik in stukke gebreek het voor dit neergestort het nie. Die sirenes van brandweerwaens kon in die Hermanus-omgewing gehoor word aangesien inwoners die brandweer ontbied het nadat hulle 'n slag gehoor het en gedink het dit is dalk iets wat 'n brand kon veroorsaak.
Hanlie Botha, 'n inwoner van Vermont, het aan Maroela Media gesê hulle het 'n wit lig gesien. "Die hele huis het gebewe en ons het gedog dis 'n bom wat ontplof. Ons het opgespring en nie geweet wat gaan aan nie. Daar het ná die tyd 'n swaelreuk in die lug gehang."
Talle sosialemediagebruikers het intussen gesê die meteor kon oor groot gedeeltes van die Wes-Kaap gesien word.
Die Twitter-gebruiker @dave_apter het die video wat wys hoe die meteoor in 'n swembad weerkaats op Twitter gedeel:
Ek hoop die ANC het geluister.
Ek het self so 12 jaar terug in Pretoria so iets gesien. Jy skrik nogal jou asvaal as jy so iets sien!
Kom ons vertou die ANC neem dit ter harte en besef hul sal daarop moet verbeter om hul hul volgelinge te behou.
Ek het dit gesien vanaf Century City in Kaapstad in n oostelike rigting. Dit het gelyk soos n groot seinfakkel wat vinnig na die grond geval het soos n ster wat verskied met 2 kort strepe rook agtermekaar agterna. Dit het omtrent so 20 minute oor 8 gebeur.